1. *melléklet a …/2022.(…..) önkormányzati határozathoz*

**Pályázati felhívás**

Szügy Község Önkormányzatának Képviselő-testülete nyilvános pályázatot ír ki a **TOP-1.1.1-15-NG1-2016-00006 azonosítószámú „Iparterület kialakítása Szügyben” című** pályázati forrásból **megvalósuló Iparterület (Hrsz.: 024/143, 024/145, 024/146, 024/150) hasznosítására** az alábbiak szerint:

1. **A pályázat kiírójának neve, székhelye**:

Szügy Község Önkormányzatának Képviselő-testülete (2699 Szügy, Rákóczi út 99-101..), képviseli: Frenyó Gábor Gyula polgármester

1. **A hasznosításra kínált ingatlanok megnevezése, fekvése, helyrajzi száma, egyéb jellemzői:**

**Szügy, külterület:**

1. **024/143 hrsz alatt felvett 14 112 m2 nagyságú”**
2. **024/145 hrsz alatt felvett 8074 m2 nagyságú”**
3. **024/146 hrsz alatt felvett 8026 m2 nagyságú”**
4. **024/150 hrsz alatt felvett 8007 m2 nagyságú**

**A fenti ingatlanok hasznosítására ingatlanonként vagy több ingatlanra együttesen lehet ajánlatot adni.**

**Hosszú távra bérelhető ipari telek**

A közművesített iparterületeink egyaránt alkalmasak lehetnek telephelynek és beépítésre. Az ingatlanok adottságaik – elhelyezkedésük, kialakításuk, megközelíthetőség – alapján logisztikai raktárbázis vagy bármely termelőüzem kialakítására ideálisak lehetnek.

Az övezeti előírások szerint lehetőség van esetlegesen akár a fenti ingatlan összevonására annak érdekében, hogy azok egy ingatlant képezzenek, de igény esetén a nagyobb alapterületű ingatlanokat a beépítési százalék figyelembevételével, akár több kisebb egységekre is meg lehet osztani.

Az ingatlanok beépítési módja: Szügy község építési szabályzata szerinti, Gipjelű övezet.

A pályázatokat az adott ingatlanra vonatkozó, jeligével, ellátott zárt borítékban lehet benyújtani:

„024/143 hrsz”

„024/145 hrsz”

„024/146 hrsz”

„024/150 hrsz”

1. **A pályázati ajánlatnak tartalmaznia kell:**
2. a pályázó nevét, címét, adószámát, cégjegyzék számát
3. a pályázat tárgyának meghatározását, azonosító adatait,
4. a hasznosításra vonatkozó komplex elképzeléseket, a megvalósítandó tevékenységet, a bérlet időtartamát, bérleti díj összegét
5. az ajánlati kötöttség időtartamát
6. pályázó nyilatkozatát a pályázati felhívás feltételeinek elfogadásáról
7. cégkivonat, aláírási címpéldány
8. **Pályázati feltételek:**
9. a pályázat elbírálási szempontja: a hasznosításra vonatkozó elképzelések, a bérlet hosszúságának ideje, bérleti díj összege
10. előny jelent a több ingatlan hasznosítására vonatkozó együttes ajánlat
11. az ingatlan bérbeadása az összességében legkedvezőbb ajánlatot tevő részére történik,
12. az Önkormányzat eredményes pályázat esetén a nyertes pályázóval a döntést követő 30 napon belül bérleti szerződést köt.
13. **A pályázat benyújtásának:**

**határideje: 2022. szeptember 30. 12 óra**

**helye: Szügyi Közös Önkormányzati Hivatal**

2699 Szügy, Rákóczi út 99-101.

**módja:** postai úton, vagy személyesen a 2699 Szügy, Rákóczi út 99-101. szám alatti címre

A pályázat akkor minősül határidőre benyújtottnak, ha az ajánlattételi határidő lejártáig a megadott címre megérkezik.

1. **A pályázat bontásának:**

**időpontja: 2022. szeptember 30.**

**helye:**  **Szügyi Közös Önkormányzati Hivatal**

2699 Szügy, Rákóczi út 99-101

**A pályázat bontása külön meghívó nélkül, a megjelent pályázók jelenlétében történik.**

1. **A pályázat eredményének megállapítása:**

A pályázatokat Szügy Község Önkormányzatának Képviselő-testülete bírálja el testületi ülés keretében

A győztes pályázó az eredményhirdetéstől számított 30 napon belül köteles a bérleti szerződést megkötni. A szerződés elkészítéséről a kiíró gondoskodik.

Amennyiben a nyertes pályázó határidőn belül nem köti meg a bérleti szerződést, vagy visszavonja vételi szándékát, úgy a kiíró döntése alapján helyébe a pályázat 2. helyezettje lép.

A pályázattal kapcsolatban érdeklődni a Szügy Község Polgármesterénél lehet személyesen (2699 Szügy, Rákóczi út 99-101, vagy telefonon a 35/344-342-es telefonszámon.

A pályázatot kiíró Szügy Község Önkormányzata jelen pályázati kiírást az ajánlatok benyújtására meghatározott időpontig indoklás nélkül visszavonhatja, továbbá az ajánlatok megismerését követően indoklás nélkül érvénytelennek, vagy eredménytelennek nyilváníthatja.

**A pályázat meghirdetésének napja: 2022. szeptember 7.**

Frenyó Gábor Gyula

polgármester